**Ura in budilka**

**Delovanje**

Na prikazovalniku ure se izmenično prikazujejo ura, datum, leto, temperatura in vlaga.

Naprav ima 5 gumbov:

* Gumb za nastavljanje budilke
* Gumb 1 za nastavljanje leve polovice prikazovalnika (ura, dan v mesecu, leto)
* Gumb 2 za nastavljanje desne polovice prikazovalnika (minuta, mesec)
* Gumb +
* Gumb –

**Nastavljanje časa**

Nastavljanje časa je mogoče, ko je na prikazovalniku prikazan čas.

Za nastavljanje ure tiščimo gumb 1 za nastavljanje ure. Nato uro spreminjamo s pritiski na gumba + in -. Nastavljanje minut deluje po istem principu, le da pri tem tiščimo gumb 2. Nastavljeni čas se samodejno shrani, ko spustimo gumb 1 oz. gumb 2.

**Nastavljanje datuma**

Nastavljanje datuma je mogoče medtem, ko je na prikazovalniku prikazan datum.

Za nastavljanje dneva v mesecu tiščimo gumb 1 in z gumboma + in - nastavimo želeno vrednost. Za nastavljanje meseca uporabimo gumb 2.

**Nastavljanje leta**

Nastavljanje leta je mogoče medtem, ko je na prikazovalniku prikazano leto.

Za nastavljanje uporabimo gumb 1.

**Nastavljanje budilke**

Budilko nastavimo tako, da tiščimo gumb za nastavljanje budilke za vsaj 1,5 sekunde. (med nastavljanjem budilke ta gumb izpustimo). Nastavljanje časa budilke deluje po istem principu kot nastavljanje časa ure. Ko smo zadovoljni s nastavljenim časom, ponovno pritisnemo gumb za nastavljanje budilke in s tem shranimo izbiro.

Če želimo vklopiti zvonenje budilke, na kratko pritisnemo gumb za nastavljanje budilke. Enako velja za izklop alarma. Led dioda na napravi prikazuje, ali bo budilka zvonila ob nastavljenem času.